CELEX: 62011CN0068
Language: bg
Date: 2011-02-16 00:00:00
Title: Дело C-68/11: Иск, предявен на 16 февруари 2011 г. — Европейска комисия/Италианска република

14.5.2011   
            
            
               BG
            
            
               Официален вестник на Европейския съюз
            
            
               C 145/8
            
         Иск, предявен на 16 февруари 2011 г. — Европейска комисия/Италианска република
   (Дело C-68/11)
   2011/C 145/10
   Език на производството: италиански
   
      Страни
   
   
      Ищец: Европейска комисия (представители: A. Alcover San Pedro и S. Mortoni)
   
      Ответник: Италианска република
   
      Искания на ищеца
   
   
               —
            
            
               да се установи, че тъй като в продължение на няколко последователни години са били надвишени пределно допустимите стойности на концентрациите на ПЧ10 в околния въздух в множество зони и агломерации с оглед на качеството на атмосферния въздух на цялата италианска територия, Италианската република не е изпълнила задълженията си по член 5, параграф 1 от Директива 1999/30/ЕО (1) на Съвета от 22 април 1999 година относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух, понастоящем член 13, параграф 1 от Директива 2008/50/ЕО (2) на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа;
            
         
               —
            
            
               да се осъди Италианската република да заплати съдебните разноски.
            
         
      Правни основания и основни доводи
   
   Член 5, параграф 1 от Директива 1999/30 предвижда, че държавите членки предприемат необходимите мерки, за да гарантират, че концентрациите на ПЧ10 в околния въздух не превишават пределно допустимите стойности, определени в раздел I от приложение III към директивата, считано от съответните посочените в него дати. Съответната дата в случая е 1 януари 2005 г.
   Направената от Комисията оценка на годишните доклади, представени за периода 2005—2007 година, разкрива, че пределно допустимите стойности на ПЧ10 са били превишени в множество градски зони и агломерации. Освен това от последните данни, представени от Италия за 2009 г., е видно, че превишаването на пределно допустимите стойности на дневната и годишна концентрация продължава в 70 зони.
   Следователно Италия не е изпълнила задълженията си по член 5, параграф 1 от Директива 1999/30 във връзка с тези зони и тези години.
   
      (1)  ОВ L 163, стр. 41; Специално издание на български език, 2007 г., глава 15, том 5, стр. 46.
   
      (2)  ОВ L 152, стр. 1.